**MINISTERUL TRANSPORTURILOR**

**ORDINUL**

**Nr. \_\_\_\_\_\_\_\_ din \_\_\_\_\_\_\_\_\_\_\_\_\_**

**pentru modificarea Ordinului ministrului transporturilor, construcţiilor şi turismului nr. 1132/2004 pentru aprobarea Reglementării aeronautice civile române - RACR - ROAII - ESAC - Raportarea obligatorie a actelor de intervenţie ilicită şi a evenimentelor
care privesc securitatea aviaţiei civile**

 Având în vedere prevederile art. 1 alin. (1) și (3) din Ordinul ministrului transporturilor nr. 1547/2013 privind delegarea de competenţă şi desemnarea Regiei Autonome "Autoritatea Aeronautică Civilă Română" ca organism tehnic specializat pentru exercitarea unor atribuţii ce revin autorităţii competente în domeniul securităţii aviaţiei civile, la nivel naţional, precum şi pentru stabilirea unor măsuri necesare realizării acestei delegări de competenţe,

 în temeiul prevederilor art. 3 din Ordonanţa Guvernului nr. 17/2011 privind controlul calităţii în domeniul securităţii aviaţiei civile, aprobată cu modificări prin Legea nr. 149/2012, ale art. 4 lit. x) şi ale art. 5 alin. (1) din Ordonanţa Guvernului nr. 29/1997 privind Codul aerian civil, republicată, cu modificările şi completările ulterioare, precum şi ale art. 4 alin. (1) pct. 30 şi art. 5 alin. (4) din Hotărârea Guvernului nr. 21/2015 privind organizarea şi funcţionarea Ministerului Transporturilor, cu modificările şi completările ulterioare,

 ministrul transporturilor emite următorul ordin:

1. – Ordinul ministrului transporturilor, construcţiilor şi turismului nr. 1132/2004 pentru aprobarea Reglementării aeronautice civile române - RACR - ROAII - ESAC - Raportarea obligatorie a actelor de intervenţie ilicită şi a evenimentelor care privesc securitatea aviaţiei civile, publicat în Monitorul Oficial, Partea I nr. 784 din 26 august 2004, se modifică după cum urmează:
2. **Articolul 4 se abrogă**.
3. **În tot cuprinsul anexei – „Reglementarea Aeronautică Civilă Română - RACR-ROAII-ESAC - Raportarea obligatorie a actelor de intervenţie ilicită şi a evenimentelor care privesc securitatea aviaţiei civile Ediţia 01/2004”, termenul Direcţia generală aviaţie civilă (D.G.Av.C.) se înlocuieşte cu termenul Regia Autonomă Autoritatea Aeronautică Civilă Română (AACR)**.
4. – Prezentul ordin se publică în Monitorul Oficial al României.

**MINISTRU INTERIMAR**

**ROVANA PLUMB**

**PROPUNEM SEMNAREA**

##### SECRETAR DE STAT

**Dragoş Virgil TITEA**

##### SECRETAR GENERAL

**Elena PETRAŞCU**

|  |  |  |  |  |
| --- | --- | --- | --- | --- |
| **Nume prenume** | **Funcția publică** | **Semnătura** | **Data** | **Nr. înregistrare** |
| **DIRECŢIA AVIZARE** |
| **Tudor Radu Nicolae BIACIU** | **Director** |  |  |  |
| **DIRECȚIA TRANSPORT AERIAN** |
| **Mihail IONESCU** | **Director** |  |  |  |